Visit Site
Recommended byColombia
పెర్త్&zwnj; టెస్టులో డబుల్ సెంచరీ సాధించడం ద్వారా.. 24 ఏళ్ల తర్వాత యాషెస్&zwnj;లో ఈ ఘనత సాధించిన తొలి ఆసీస్ కెప్టెన్&zwnj;గా స్మిత్ రికార్డు నెలకొల్పాడు. 1993లో అలెన్ బోర్డర్ లీడ్స్ టెస్టులో 200 పరుగులతో నాటౌట్&zwnj;గా నిలిచాడు. అంతకు ముందు 1966లో బాబ్ సింప్సన్ 225 పరుగులు చేశాడు. యాషెస్&zwnj;లో రెండు లేదా అంతకంటే డబుల్ సెంచరీలు సాధించిన నాలుగో ఆసీస్ ఆటగాడు స్మిత్.
టెస్టుల్లో వేగంగా 22 సెంచరీలు పూర్తి చేసిన ఆటగాళ్ల జాబితాలో మూడో స్థానాన్ని స్మిత్ (108 ఇన్నింగ్స్) ఆక్రమించాడు. బ్రాడ్&zwnj;మ్యాన్ 58 ఇన్నింగ్స్&zwnj;ల్లో 22 సెంచరీలు చేయగా.. సునీల్ గావస్కర్ 101 ఇన్నింగ్స్&zwnj;ల్లో ఈ ఫీట్ సాధించాడు. 114 ఇన్నింగ్స్&zwnj;తో సచిన్ నాలుగో స్థానంలో నిలిచాడు.
పెర్త్ టెస్టులో డబుల్ సెంచరీ చేసిన స్మిత్ ఈ ఏడాది టెస్టుల్లో వెయ్యి పరుగులు పూర్తి చేసుకున్నాడు. స్మిత్ వరుసగా నాలుగో ఏడాది టెస్టుల్లో వెయ్యి పరుగులు సాధించాడు. ఆసీస్ మాజీ ఆటగాడు మాథ్యూ హెడెన్ వరుసగా ఐదేళ్లపాటు ఏడాదికి వెయ్యి పరుగుల చొప్పున సాధించగా.. తర్వాతి స్థానంలో స్మిత్ నిలిచాడు.
గత 22 నెలలుగా టెస్టుల్లో డబుల్ సెంచరీ సాధించిన కెప్టెన్లు స్మిత్, కోహ్లిలే కావడం విశేషం. ఇదే సమయంలో కోహ్లి ఆరు డబుల్ సెంచరీలు నమోదు చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.